SYNEX ร่วงเกือบ 7% สวนโบรกฯ แนะซื้อ ชูเป้า 16.74 บ. คาดกำไรปีนี้โตแกร่ง
SYNEX ร่วงเกือบ 7% สวนโบรกฯ แนะซื้อ ชูเป้า 16.74 บ. คาดกำไรปีนี้โตแกร่ง ล่าสุด ณ เวลา 12.50 น. อยู่ที่ 12.50 บาท ลบ 0.90 บาท หรือ 6.72% สูงสุดที่ 13.30 บาท ต่ำสุดที่ 12.20 บาท ด้วยมูลค่าซื้อขาย 32.25 ล้านบาท
19 มี.ค. 2561

ผู้สื่อข่าวรายงานว่า ราคาหุ้น บริษัท ซินเน็ค (ประเทศไทย) จำกัด (มหาชน) หรือ SYNEX ล่าสุด ณ เวลา 12.50 น. อยู่ที่ 12.50 บาท ลบ 0.90 บาท หรือ 6.72% สูงสุดที่ 13.30 บาท ต่ำสุดที่ 12.20 บาท ด้วยมูลค่าซื้อขาย 32.25 ล้านบาท

ทั้งนี้ ราคาหุ้น SYNEX ปรับตัวลงต่ำสุดในรอบกว่า 7 เดือน นับตั้งแต่ราคาอยู่ที่ระดับ 12.50 บาท เมื่อวันที่ 11 ส.ค.2560
อย่างไรก็ตาม บล.ดีบีเอสฯ (ประเทศไทย) ระบุในบทวิเคราะห์ แนะนำ “ซื้อ” ราคาเป้าหมาย 16.47 บาทต่อหุ้น โดยใช้ PE ที่ 17 เท่า ถือว่าต่ำกว่าการเติบโตในอดีตที่เติบโตอย่างต่อเนื่องจากกำไรระดับ 182 ล้านบาทในปี 2557 เป็นกำไร 359 ล้านบาทในปี 2558 เป็น 407 ในปี 2259 และ 623 ล้านบาท ในปี 2560 ถือว่าเป็นการเติบโตก้าวกระโดดอย่างต่อเนื่อง ผลพวงจากการจัดการที่ดีของบริษัทและการฟื้นตัวของอุตสาหกรรม
ดังนั้น จึงคาดว่ากำไรของบริษัทยังสามารถเติบโตในปี 2561 นี้ได้อีกอย่างน้อย 19.6% การใช้ระดับ PE ที่ 17 เท่าไม่ถือว่าเป็นระดับที่สูงเมื่อเทียบกับการเติบโต ได้ราคาเป้าหมายที่ 16.47 บาท มีส่วนเพิ่มจากราคาปิดอีก 22.9%